text: Sønderjyske søger superliga-sejr 
  31 juli 2016 kl. 05.58
  Sønderjyske har succes i Europa League - men har endnu den første sejr til gode i superligaen inden mødet med Lyngby søndag middag i Haderslev. 
  Lyngby jagter som Sønderjyske sæsonens første sejr i superligaen, så det er en vigtig kamp for begge hold.
  Som vinder af 1. division har Lyngby i sommerpausen købt ikke færre end seks nye spillere bl.a. den tidligere Sønderjyske-spiller  Halgrimmur Jonasson.
  Sønderjyske var i kamp i Polen torsdag aften og kommer efter den europæiske succes med stor gejst og en Simon Kroon i storform, hvad han også viste torsdag med føringsmålet mod Zaglebie Lubin.
  Der er kampstart på Sydbank Park i Haderslev allerede kl. 12 - og kampen kan også følges på Eurosport 2, ligesom TV SYD har reportage fra opgøret i 19,30-udsendelsen i aften.
  Dagens startopstiling er klar. Madsen med fra start, og Uhre på toppen! Vi ses på Sydbank Park om en time! #SJELBK pic.twitter.com/cZ8pj94HeS
  
  